
ROZSUDOK V MENE SLOVENSKEJ REPUBLIKY Okresný súd Stará Ľubovňa sudkyňou JUDr. Janou Srokovou v rodinnoprávnej veci starostlivosti súdu o mal. dieťa A. B., nar. XX.XX.XXXX, trvale bytom C. B. XX, zastúpené kolíznym opatrovníkom Úradom práce, sociálnych vecí a rodiny Stará Ľubovňa, dieťa rodičov: matky - D. E., nar. XX.XX.XXXX, trvale bytom C. B. XX, právne zastúpenej JUDr. Michalom Barnovským, advokátom, AK so sídlom Nám. gen. Štefánika 532/7, Stará Ľubovňa a otca - F. B., nar. XX.XX.XXXX, trvale bytom C. B. XX, v konaní o úpravu výkonu rodičovských práv a povinností k mal. dieťaťu takto rozhodol: Súd schvaľuje rodičovskú dohodu uzavretú medzi rodičmi v nasledovnom znení: I. Mal. A. B., nar. XX.XX.XXXX sa z v e r u j e do osobnej starostlivosti matky D. E., nar. XX.XX.XXXX. II. Obaja rodičia budú mal. A. B., nar. XX.XX.XXXX, zastupovať a spravovať jeho majetok. III. Otec mal. dieťaťa F. B., nar. XX.XX.XXXX sa z a v ä z u j e prispievať na výživu mal. A. B., nar. XX.XX.XXXX sumou vo výške 200,- eur mesačne, ktoré výživné je povinný uhrádzať vždy do 25-teho dňa toho - ktorého mesiaca vopred k rukám matky D. E., nar. XX.XX.XXXX, počnúc dňom 01.05.2026. IV. Styk otca s mal. dieťaťom sa n e u p r a v u j e. V. Žiaden z účastníkov n e m á n á r o k na náhradu trov tohto konania. odôvodnenie: 1. Podľa § 221 písm. a/ Civilného sporového poriadku /CSP/ písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania 2. Podľa § 122 Civilného mimosporového poriadku /CMP/ ak vo veciach starostlivosti súdu o maloletých súd rozsudkom schválil dohodu rodičov, nie sú rodičia oprávnení podať voči výroku, ktorým bola dohoda schválená, odvolanie. 3. Podľa § 2 ods. 1 zak. č. 161/2015 Z.z. Civilného mimosporového poriadku /ďalej len CMP/ na konania podľa tohto zákona sa použijú ustanovenia Civilného sporového poriadku / ďalej len CSP/ , ak tento zákon neustanovuje inak. 4. Na pojednávaní dňa 21.04.2026 bol prednesený rodičmi návrh, aby súd schválil ich rodičovskú dohodu, k čomu sa pripojil aj kolízny opatrovník. Keďže navrhovaná rodičovská dohoda je v záujme mal. dieťaťa súd ju schválil.
5. Pre prípad ďalšieho rozhodovania o výške výživného súd uvádza, že matka mal. dieťaťa pracuje pre spoločnosť OBERMEYER HELIKA s.r.o. ako projektant, pracuje z domu a jej priemerný mesačný hrubý príjem je cca 1.700,- eur, podľa zdokladovania ide o sumu cca 1.400,- eur čistej mzdy. Otec mal. dieťaťa pracuje v spoločnosti SOFER s.r.o. v Starej Ľubovni a jeho príjem je mesačne cca 1.150,- eur v čistom. Tiež poberá čiastočný invalidný dôchodok vo výške 193,- eur mesačne. 6. Keďže po vyhlásení rozsudku sa všetci účastníci vzdali práva podať odvolanie, rozsudok v zmysle citovaných zákonných ustanovení nemusí obsahovať odôvodnenie. 7. O trovách konania súd rozhodol v zmysle § 52 CMP, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti výroku, ktorým bola rodičovská dohoda schválená rodičia nie sú oprávnení podať odvolanie. Kolízny opatrovník nemá právo podať odvolanie proti tomuto rozsudku, pretože sa ho po jeho vyhlásení a po poučení o opravnom prostriedku výslovne vzdal oproti podpisu do zápisnice súdu, čo taktiež urobili aj rodičia mal. dieťaťa vo vzťahu k ostatným výrokom. Podľa § 44 Civilného mimosporového poriadku rozsudky o výživnom sú vykonateľné doručením. Ak povinný dobrovoľne nesplní, čo mu ukladá vykonateľné rozhodnutie v časti, v ktorej bola upravená starostlivosť o mal. dieťa, styk s mal. dieťaťom alebo iná ako peňažná povinnosť vo vzťahu k mal. dieťaťu, oprávnený môže podať návrh na nariadenie výkonu rozhodnutia podľa § 370 a nasl. CMP. Ak povinný dobrovoľne nesplní, čo mu ukladá vykonateľné rozhodnutie v časti, ktorým bola upravená peňažná povinnosť, oprávnený môže podať návrh na vykonanie exekúcie podľa Exekučného poriadku. Exekúciu možno vykonať zrážkami zo mzdy a z iných príjmov, prikázaním pohľadávky, predajom hnuteľných vecí, predajom cenných papierov, predajom nehnuteľnosti, predajom podniku, príkazom na zadržanie vodičského preukazu.

